S-1131/2011

Ár 2011, föstudaginn 2. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1131/2011: Ákæruvaldið (K-kk-nf V-kk-nf) gegn H-kk-þgf J-kk-þgf (O-kk-nf E-kk-nf hdl.), Ú-kk-þgf Þ-kk-þgf H-kk-þgf (E-kk-nf Þ-kk-nf G-kk-nf hdl.) og F-x-x J-x-x A-x-x (A-kk-nf K-kk-nf F-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 28. júní sl. á hendur ákærðu, H-kk-þgf J-kk-þgf, kennitala 000000-0000, Hjaltabakka 24, Reykjavík, Ú-kk-þgf Þ-kk-þgf H-kk-þgf, kennitala 000000-0000, Vindakór 3, Kópavogi og F-x-x J-x-x A-x-x, kennitala 000000-0000, Grýtubakka 12, Reykjavík, „fyrir fíkniefnalagabrot, með því að hafa þriðjudaginn 12. desember 2010, að Hjaltabakka 24 í Reykjavík, haft í vörslum sínum í sölu og dreifingarskyni 10 kannabisplöntur, 113 grömm af kannabislaufum, 716,1 grömm af kannabisstönglum og 354,61 grömm af maríhúana, og hafa um nokkurt skeið fram til þess dags ræktað greindar plöntur.

Telst þetta varða við 2. gr. sbr. 4., 5. og 6. gr. laga um ávana- og fíkniefni nr. 65/1974 sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar. Jafnframt er þess krafist að ofangreind haldlögð fíkniefni verð gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 4 gróðurhúsalömpum, 2 vatnsdælum, 2 gramma vogum og 2 blásurum, samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu ákæruvalds hefur því verið lýst yfir að þáttur Ú-kk-ef Þ-kk-ef taki einungis til þess að hann hafi haft vörslur efnanna við það tækifæri að hann hjálpaði meðákærðu við að skera þær niður.

Málavextir

Ákærðu hafa skýlaust játað það brot sem þeir eru saksóttir fyrir. Hafa þeir orðið sekir um athæfi það sem lýst er í ákærunni og réttilega er þar fært til refsiákvæða. Þykir refsing ákærða H-kk-ef hæfilega ákveðin fangelsi í 3 mánuði, ákærða Ú-kk-ef Þ-kk-ef í 1 mánuð og ákærða F-x-x J-x-x í 2 mánuði. Rétt er að fresta því að framkvæma refsingu ákærðu og ákveða að hún falli niður að liðnum 3 árum frá dómsuppsögu að telja, haldi ákærðu almennt skilorð 57. gr. almennra hegningarlaga nr. 19, 1940.

Dæma ber ákærðu til þess að sæta upptöku á fíkniefnunum sem ákært er fyrir en þar sem ekki kemur fram í ákærunni hver séu tengsl munanna, sem krafist er upptöku á, við brotið kemur upptaka á þeim ekki til álita.

Dæma ber ákærðu til þess að greiða málsvarnarlaun og annan sakarkostnað eins og í dómsorði greinir.

DÓMSORÐ:

Ákærði, H-kk-nf J-kk-nf, sæti fangelsi í 3 mánuði.

Ákærði, Ú-kk-nf Þ-kk-nf H-kk-nf, sæti fangelsi í 1 mánuð.

Ákærði, F-x-x J-x-x A-x-x, sæti fangelsi í 2 mánuði.

Refsingu ákærðu er frestað og fellur hún niður að liðnum 3 árum frá dómsuppsögu, haldi ákærðu almennt skilorð.

Ákærðu sæti upptöku á 1183,71 g af kannabisefnum.

Ákærðu greiði hver um sig verjanda sínum 100.000 í málskostnað, O-kk-þgf E-kk-þgf hdl., E-kk-þgf Þ-kk-þgf G-kk-þgf hdl. og A-kk-þgf K-kk-þgf F-kk-þgf hdl.

Ákærðu greiði óskipt 76.076 krónur í annan sakarkostnað.

P-kk-nf G-kk-nf.